Chola Samrajya

Chola Samrajya, dakchhin India ke ek samrajya rahaa jispe Chola dynasty raaj karat rahin. Iske India se baahar ke dominion, Southeast Asia me rahaa.

Itihaas
Suruwaat
Vijayalaya, jon puraana Chola ke descendant rahaa, Chola Samrajya ke 848 me suruu karis rahaa. Vijayalaya ke mauka milaa jab   Pandya aur Pallava Samrajya ek duusre se larrai karat rahin, tab uu c. 850 me,  Thanjavur ke Muttarayar ke capture kar liis, aur  Chola raaj-kul ke suruu karis rahaa. Thanjavur, Imperial Chola empire ke capital banaa rahaa.

Aditya I ke niche, Chola log Pallavas ke saathe, Madurai ke Pandyan dynasty ke 885 me harae ke Kannnada des ke dher hissa ke aapan niche kar le rahin. Baad me Aditya I Pallava log ke harae ke Tondaimandalam ke aapan niche kar liss rahaa. 925 me Aditya ke larrka, Parantaka I Sri Lanka ke jiitis rahaa. Baad me, Paramtaka I ke Rashtrakutas log, Krishna III ke niche, harae de rahin aur uske heir Rajaditya Chola ke maut hoe gais rahaa. Ii larrai me Chola log Tondaimandalam ke haar gae rahin.

Chola log, Parantaka II ke niche Pandaya ke harae ke aapan kingdom ke Tondaimandalam talak barrhae le rahin. Parataka II ke baad, Uttama Chola aur fir Raja Raja Chola I emporer rahaa.

 Shaahi yug
Rajaraja I aur Rajendra I ke niche, Chola Samrajya aapan Imperial state me pahucha rahaa. Jab ii samrajya aapan chotii pe rahaa tab ii Sri Lanka ke uttar hissa se lae ke uttar ke bagal Godavari–Krishna basin talak, aur Konkan coast, Bhatkal me, puura Malabar Coast (Chea des)  Lakshadweep aur Maldives islands talak faela rahaa. Rajaraja Chola I ek saktisaali raaja rahaa, jaise jaise larrai larrat rahaa, wahii rakam aapan des pe bhi raaj karat rahaa.   Uu aapan samrajya ke bajbuuti se chalaawat rahaa, jisme taagatwar local sarkar bhi rahaa. 1000 me, Rajaraja, jamiin ke survey karis rahaa, jisse samrajya ke resources ke ekkatthaa karaa jaae sake. Uu Brihadeeswarar Mandir ke 1010 me banais rahaa.

References

vibhag:C
vibhag:India ke samrajya
vibhag:848 establishments
vibhag:1279 disestablishments